Iste articlo ye sobre una cinta francoestausunidense de cine d'acción de 2005; ta atros usos, se veiga Assault on Precinct 13.

Assault on Precinct 13 (títol orichinal en anglés, en aragonés Asalto en o recinto 13, enguerada en Aragón con o títol en castellano d'Asalto al distrito 13, Asalto en o districto 13 en aragonés) ye una cinta de cine estausunidense de cine d'acción policial de l'anyo 2005 dirichida por o director cinematografico francés Jean-Francois Richet seguntes un guión adaptau por James DeMonaco basau en o guión d'Assault on Precinct 13 de John Carpenter de 1976, estando-ne asinas un remake de dita cinta. Con una Banda Sonora Orichinal de Graeme Revell y una dirección de fotografía de Robert Gantz, la producción cinematografica estió a'l cudiau de Pascal Caucheteux, Stephane Sperry y Jeffrey Silver ta las productoras Why Not Productions y Liaison Films, y l'elenco d'actors ye formau, entre d'atros, por Ethan Hawke, Laurence Fishburne, John Leguizamo, Maria Bello, Ja Rule, Drea de Matteo, Brian Dennehy y Gabriel Byrne.

Ista cinta conta la historia d'un asalto en una comisaría de policía d'a ciudat de Detroit (Michigan) ta matar a un delincuent que puet denunciar a corrupción d'un grupo de policías d'a ciudat y s'ambienta en a ciudat de Detroit mientres os anyos 2000, en o 31 d'aviento de 2004 y 1 de chinero de 2005, rodando-se las suyas escenas en ixa mesma ciudat y en as ciudaz canadienses de Hamilton y Toronto, en Ontario.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''
|
|}

Se veiga tamién
Cine en 2005.
Cintas de 2005.
Assault on Precinct 13 (cinta de 2005)